Derde verdagte vas in Panayiotou-saakJayde Panayiotou. Foto: Verskaf ŉ Derde verdagtes is in hegtenis geneem in verband met die moord op Jayde Panayiotou. “Sinethemba Nenembe (28) het Vrydagoggend in die Port Elizabeth-landdroshof verskyn op aanklag van moord en ontvoering,” het brig. Marinda Mills, woordvoerder van die polisie, gesê. Panayiotou is in April vanjaar in Port Elizabeth ontvoer en vermoor. “Nenembe moet op 2 Desember saam met sy medebeskuldigdes in die hof verskyn,” het Mills bygevoeg. Hy was reeds in aanhouding by die St Albans-gevangenis in Port Elizabeth in verband met die moord op die 72-jarige Denise Webber op 20 Augustus 2015 in Kabegapark, toe speurders bewyse ontdek het wat hom positief verbind met die Panayiotou-saak. Jayde se man, Christopher Panayiotou, word beskuldig van die huurmoord. Hy en Sizwe Vumazonke, wat Jayde glo doodgeskiet het, het op 28 September in die hof verskyn waar die saak tot 2 Desember uitgestel is. Die verhoordatum sal na verwagting in Desember vasgestel sal word. Lees alle vorige berigte oor Jayde Panayiotou op Maroela Media.